চীনে গিয়ে ভারত নিয়ে পরচর্চা ইউনুসের

ওয়েবডেস্ক: চীনে (China) গিয়ে ভারত নিয়ে পরচর্চা বাংলাদেশের (Bangladesh) অন্তর্বর্তী সরকারের (Interim Government) প্রধান উপদেষ্টা মহম্মদ ইউনুসের (Muhammad Yunus)। বাংলাদেশে বিনিয়োগ টানবার কথা বলে আচমকাই সেভেন সিস্টারের প্রসঙ্গ তুলে ধরেন ইউনুস। সেগুলি হল ভারতের উত্তর পূর্বের সাত রাজ্য। রিপোর্ট চীনে তিনি বলেছেন, ভারতের ওই রাজ্যগুলি অবরুদ্ধ হয়ে রয়েছে। ভারত মহাসাগরের কর্তৃত্ব বাংলাদেশের। চীন এটাকে অর্থনৈতিক বৃদ্ধির জন্য ব্যবহার করতে পারে। গত ২৬ মার্চ চার দিনের সফরে তিনি চীন যান। বেজিংয়ে চীনের ব্যবসায়ীদের সামনে ওই মন্তব্য করেন ইউনুস। প্রধানমন্ত্রী আর্থিক উপদেষ্টা পরিষদের সদস্য সঞ্জীব সান্যাল তা নিয়ে প্রশ্ন তুলেছেন। তিনি এক্স হ্যান্ডলে লেখেন, চীন বাংলাদেশে বিনিয়োগ করলে তা স্বাগত। কিন্তু ভারতের সাতটি রাজ্যের কথা ইউনুস কী অর্থে তুলে ধরতে চাইলেন? এই প্রসঙ্গে সংশ্লিষ্ট এক ব্যক্তি লিখেছেন, এটা খুব বিরক্তিকর। এর ব্যাখ্যা দিতে হবে। তবে শুধু ভারতের রাজ্য নয়। ইউনুসের কথায় উঠে আসে নেপাল, ভুটানের প্রসঙ্গও!

এমনিতেই চীন ভারতের উত্তর পূর্বে অগ্রসর হওয়া চেষ্টা করেই থাকে। অরুণাচল প্রদেশের সীমান্তের কাছে কৌশলগত পরিকাঠামো নির্মাণ করেছে। স্বাভাবিকভাবে ইউনুসের এই উস্কানিমূলক বক্তব্যকে সাউথব্লক সাদা চোখে দেখছে না তা বলা যেতেই পারে। ইউনুস এখন বাংলাদেশেই ক্রমশ কোণঠাসা। তাঁর আমলে বাংলাদেশের আইন শৃঙ্খলা তলানিতে ঠেকেছে। ক্ষুব্ধ বাংলাদেশবাসী। আমেরিকার প্রেসিডেন্ট ডোনাল্ড ট্রাম্প ইতিমধ্যে বাংলাদেশে সংখ্যালঘু নির্যাতন নিয়ে কড়া বার্তা দিয়েছেন। তবে কি ইউনুস এখন উদভ্রান্ত হয়ে চীনকে খড়কুটোর মতো ধরে ভেসে থাকতে চাইছেন? সেজন্য চীনকে খুশি করার প্রচেষ্টা। মাছের তেলে মাছ ভাজা?